Národná rada Slovenskej republiky

## **VI. volebné obdobie**

 Číslo: CRD-1137/2014

**1038a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov(tlač **1038**)v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov(tlač **1038**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1219 z 25. júna 2014 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 457 z 2. septembra 2014.

Výbor Národnej rady Slovenskej republiky pre hospodárske záležitosti uznesením č. 339 zo 4. septembra 2014.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

V čl. I § 5 písm. a) sa slová „pre sprístupňovanie“ nahrádzajú slovami „na sprístupňovanie“ a za slová „pri kontrole“ sa vkladá slovo „ich“.

Ide o legislatívno-technickú úpravu;

ustanovenie sa precizuje.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 6 odsek 3 znie:

„(3) Ak pri dovoze obmedzeného prekurzora výbušnín došlo k spáchaniu colného priestupu20) a dovezený obmedzený prekurzor výbušnín patrí jeho páchateľovi, colný úrad v konaní o colnom priestupku vždy uloží sankciu prepadnutie tovaru alebo veci; colný úrad môže v takom prípade uložiť v konaní o colnom priestupku sankciu prepadnutie tovaru alebo veci samostatne alebo spolu s pokutou.“.

 Poznámka pod čiarou k odkazu 20 znie:

 „20) § 71 zákona č. 199/2004 Z. z. v znení neskorších predpisov.“.

 Poznámky pod čiarou k odkazom 21 a 22 sa vypúšťajú.

Ďalšie poznámky pod čiarou sa primerane prečíslujú.

Ustanovenie sa precizuje v kontexte Colného zákona a nariadenia Európskeho parlamentu a Rady (EÚ) č. 98/2013.

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa § 6 dopĺňa odsekom 4, ktorý znie:

„(4) Ak colný úrad v konaní o colnom priestupku neuloží sankciu prepadnutie tovaru alebo veci podľa odseku 3, vždy rozhodne o zhabaní obmedzeného prekurzora výbušnín podľa osobitného predpisu.23)“.

 Poznámka pod čiarou k odkazu 23 znie:

 „23) Zákon Slovenskej národnej rady č. 372/1990 Z. z. o priestupkoch v znení neskorších predpisov.“.

Ďalšie poznámky pod čiarou sa primerane prečíslujú.

V nadväznosti na túto úpravu sa vypúšťa poznámka pod čiarou k odkazu 28 a v § 9 ods. 3 sa odkaz 28 nahrádza odkazom 23.

Ustanovenie sa precizuje v kontexte Colného zákona a nariadenia Európskeho parlamentu a Rady (EÚ) č. 98/2013.

V súvislosti s navrhovanou úpravou sa zároveň upravuje poznámkový aparát; okrem prečíslovania poznámok pod čiarou sa vypúšťa aj duplicitná poznámka pod čiarou *(28)*.

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 7 ods. 3 sa slová „stratu a krádež“ nahrádzajú slovami „stratu alebo krádež“.

Ide o legislatívno-technickú úpravu; ustanovenie sa precizuje s ohľadom na alternatívny výpočet skutočností, ktoré je hospodársky subjekt povinný oznámiť kontaktnému miestu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. III § 36 písm. a) sa slová „§ 34 ods. 3 písm. a j)“ nahrádzajú slovami „§ 34 ods. 3 písm. h) a j)“.

Ide o legislatívno-technickú úpravu. Vychádzajúc z dôvodovej správy, podľa ktorej sa v § 36 upravuje len spodná hranica pokút za správne delikty a z platného znenia § 36 písm. a) sa v navrhovanom znení tohto ustanovenia technicky upravuje odkaz na § 34 (oprava zrejmej chyby – dopĺňa sa písmeno „h)“).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. III sa doterajší text označuje ako 1. bod a dopĺňa sa 2. bodom, ktorý znie:

„2. Za § 40 sa vkladá § 40a, ktorý vrátane nadpisu znie:

„§ 40a

Prechodné ustanovenie

k úpravám účinným od 1. novembra 2014

Konania o uložení pokuty podľa § 36 začaté a právoplatne neukončené pred 1. novembrom 2014 sa dokončia podľa doterajších predpisov.“.“.

V navrhovanej právnej úprave  zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) sa dopĺňa chýbajúce prechodné ustanovenia vo vzťahu ku správnym konaniam o uložení pokuty začatým pred nadobudnutím účinnosti tohto zákona.

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov(tlač **1038**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 345 z 9. septembra 2014.

Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 9. septembra 2014

Ján **H u d a c k ý**, v.r.

predseda Výboru NR SR pre

hospodárske záležitosti